Predkladacia správa

Z Plánu legislatívnych úloh vlády Slovenskej republiky na rok 2008 vyplynula pre Ministerstvo spravodlivosti Slovenskej republiky a Generálnu prokuratúru Slovenskej republiky úloha č. 6 -  v mesiaci október predložiť na rokovanie vlády návrh zákona, ktorým sa mení a dopĺňa zákon č. 153/2001 Z.z. o prokuratúre v znení neskorších predpisov a úloha č. 7 - v mesiaci október predložiť na rokovanie vlády návrh zákona, ktorým sa mení a dopĺňa zákon č. 154/2001 Z.z. o prokurátoroch a právnych čakateľoch prokuratúry. Generálny prokurátor Slovenskej republiky listom sp. zn. Leg/1 87/08 a Leg/1 129/08 z 9. októbra 2008 požiadal predsedu vlády Slovenskej republiky o zrušenie týchto úloh. Predseda vlády listom sp. zn. 8329/2008/KPV OSV zo 14. októbra 2008 vyslovil súhlas s touto žiadosťou generálneho prokurátora Slovenskej republiky. 
 
So zreteľom na skutočnosť, že úlohu, ktorá vyplýva z plánu legislatívnych úloh vlády Slovenskej republiky, je oprávnená zrušiť len vláda Slovenskej republiky, predkladá sa návrh na zrušenie úlohy č. 6 a úlohy č. 7 v mesiaci október z Plánu legislatívnych úloh vlády Slovenskej republiky na rok 2008 ako iniciatívny materiál. 
 
Návrh na zrušenie úlohy č. 6 a úlohy č. 7 v mesiaci október z Plánu legislatívnych úloh vlády Slovenskej republiky na rok 2008 bol zaslaný do pripomienkového konania. K označenému materiálu neboli uplatnené žiadne pripomienky. 
 
Predkladaný materiál nemá finančný, ekonomický, environmentálny vplyv, ani vplyv na zamestnanosť a podnikateľské prostredie.